2600 සම්බුද්ධ ජයන්තිය නිමිතිකොටගෙන භික්ෂූන් වහන්සේලා සඳහා විශේෂ ඉංග්‍රීසි පුහුණු පාඨමාලාවක් ආරම්භ කිරීමට කටයුතු යොදා ඇත.සිංගප්පූරුවේ ජාත්‍යන්තර බෞද්ධ සංවිධානය සමග මෙම වැඩසටහන මෙහෙයවනු ලබන්නේ ඇඹිලිපිටිය ශ්‍රී බෝධිරාජ පදනම මගිනි.2011.05.23 දින ප.ව. 1.00 ට එම භික්ෂූන් වහන්සේලා සඳහා සම්මුඛ පරීක්ෂණයක් කඩුවෙල ඉහළ බෝමිරියේ අංක 112 දරන ස්ථානයේ පිහිටි ශ්‍රී බෝධිරාජ පදනමට අයත් කාම්බෝජ භික්ෂු නේවාසිකාගාර කාර්යාලයේදී පැවැත්වීමට නියමිතය.සිංගප්පූරුවේ බෞද්ධ විහාරයේ ස්ථානාධිපති පූජ්‍ය ගාල්ලේ උධිත නායක ස්වාමීන් වහන්සේ ඇතුළු ප්‍රධාන විද්වත් මණ්ඩලයක් මගින් මෙම සම්මුඛ පරීක්ෂණය පැවැත්වෙන අතර එහි අනුශාසකත්වය දරනු ලබන්නේ පූජ්‍ය පණ්ඩිත ඕමල්පේ සෝභිත ස්වාමීන්වහන්සේ විසිනි.මූලික ඉංග්‍රීසි දැනුම ඇති අ.පො.ස.ප. (සාමාන්‍ය පෙළ) හෝ පිරිවෙන් අවසන් විභාගය සමත් භික්ෂූන්වහන්සේලා සඳහා මෙම විශේෂ පුහුණු වැඩසටහන පැවැත්වෙන අතර ඒ සඳහා ඉදිරිපත්වන ලෙස අදාළ භික්ෂූන් වහන්සේලාට ආරාධනය කරන බැව් සංවිධායක මණ්ඩලය දන්වා සිටී..